钦定古今图书集成/理学汇编/字学典/第094卷 > 吴宽匏翁家藏集 > 《评书》
## 钦定古今图书集成/理学汇编/字学典/第094卷 > 吴宽匏翁家藏集 > 《评书》

颜鲁公平日运笔清活员润，能兼古人之长。米海岳
则猛厉奇伟，终堕一偏之失。以孔门方之，真有回、路
二子之别。

朱文公论当时名书，独推君谟书有典刑，而谓黄、米
书有攲倾狂怪之势。故世俗甲乙曰“苏、黄、米、蔡”者，非
公论也。沈启南得此四书，列之，深合文公之意，遂定
曰“蔡、苏、米、黄。”